**OPEA525**

 2024-2025

**LIIKUNNAN PEDAGOGINEN PÄIVÄKIRJA, 5op/7op**

Aineenopettajan pedagogisiin opintoihin sisältyy sen kaikissa vaiheissa omiin harjoitteluihin liittyvien näkemysten ja kokemusten syvällinen pohdinta (reflektointi). Syventävässä ohjatussa harjoittelussa jatketaan omasta opetus- ja kasvatustyöstä sekä ohjauksista, havainnoinneista ja kuunteluista syntyneiden kokemusten ja oivallusten taltiointia. Nämä voivat olla hyvä lisä myös omalle opetusfilosofiapohdiskelulle.

**Pedagogisen päiväkirjan lomakkeet 1 ja 2 tehdään harjoittelujakson alussa.**

**Lomake 1 Oppilaita /opetusryhmää koskevat lähtötilannetiedot**

Pohjatunnin ja ensimmäisen ohjaajakeskustelun perusteella laaditaan täsmentynyt *jaksosuunnitelma (opetuksen etenemissuunnitelma).* Tämän pohjalta laaditaan tuntisuunnitelmat jokaista tuntia varten sovitulla tavalla.

**Lomake 2** **Itseä koskeva lähtötilanne**

Ota pohjaksi työstetty opetusfilosofiaversio ja muutokset OPEA515 harjoittelujakson jälkeen (lomake 4).Lisää tekstiin itselle asettamasi *uudet haasteet*, joihin pyrit tässä harjoittelussa *ja ytimekäs suunnitelma tutkivasta otteestasi*. Ohjaajasi voi näiden avulla tukea myös opetusfilosofiasi etenemisprosessia.

**Lomakkeet 3 ja 4 tehdään harjoittelujakson päättyessä. Lomakkeeseen 5 koonti toteutuneista jakson tehtävistä.**

**Lomake 3** **Oppilaita ja heidän oppimistaan koskeva kokoava analyysi jakson päättyessä**

Kaikkien harjoittelujen keskiössä ovat *oppilaat*.Tärkeää on tehdä huolellista oppilashavainnointia ja arviointia koko jakson ajan. Lomakkeeseen liitetään oppilaita koskeva *numeerinen* *arviointi.* Ohjaajat antavat tästä tarkentavia oppilaitoskohtaisia ohjeita.

**Lomake 4** **Itseä koskeva kokoava arviointi jakson päättyessä**

Analyysi luovutetaan omalle ohjaajalle ennen jakson kokoavaa loppukeskustelua.Itsearvioinnin tulee ilmentää erityisesti omaa pedagogista ajattelua ja toimintaa koskevia *muutoksia* ja *muutosten syitä* verrattuna aiempiin harjoitteluihin.

**Lomake 5** **Opetuksen seurannat ja muut tehtävät**

 *a) Opetuksen seurannat*

 *b) Ryhmäkuuntelu ja vieraan aineen kuuntelu*, joilta niitä vielä puuttui

 *c) Opintopiirityöskentely*

Ohjaava opettaja varmistaa ennen jakson opintosuoritusmerkinnän antamista (allekirjoitus), että kaikki lomakkeen 5 seurannat ja muut tehtävät on suoritettu.

**Syventävä ohjattu harjoittelu OPEA525 LOMAKE 1**

|  |
| --- |
| **Jaksosuunnitelma ja oppilaita koskeva lähtötilanneanalyysi** |
| **Opiskelija:** |
| **Opetusryhmä:** |

1. Jaksosi tuntien päivämäärät ja aiheet

2. Kuvaus opetusryhmäsi **lähtötilannetiedoista. Laadi kuvauksesi** mahdollisimman konkreettisesti ja yksilöidysti oman pohjatunnin havaintojesi ja muiden opetusryhmääsi koskevien seurantojen sekä ohjaajasi kanssa käymäsi keskustelun perusteella.

3. Kirjoita saamiesi lähtötilannetietojen ja ryhmän aiempien oppimiskokemusten perusteella **konkreettinen jaksosuunnitelma** (noin 2 sivua), joka sisältää:

* *Päätavoitteet*

Liikunnalliset ***ja*** kasvatukselliset päätavoitteet. Esimerkiksi fyysis-motoriset (fyysinen toimintakyky, motoriset taidot), kognitiiviset, sosioemotionaaliset, eettiset tai esteettiset tavoitteet sen mukaan, mitä *todellisuudessa* tavoittelet.

* *Typistetyt tuntisuunnitelmat*
	+ keskeiset sisällöt ja ydinasiat (noin 2 kpl/tunti)
* *Opetusmenetelmät/työtavat*: millaisin menetelmin aiot tukea tavoitteiden saavuttamista?
* *Soveltamisen ja eriyttämisen:* oppilaat ovat erilaisia oppijoita ja osaamisen taso vaihtelee. Miten huomioit tämän opettajana?
* *Arvioinnin:* Mitä opettaja arvioi jakson aikana ja miten? Miten oppilaat osallistuvat jakson arviointiin ja mitä oppilaat arvioivat? Miten oppilas saa palautetta? Mitkä ovat *numeroarvioinnin pääkriteerit (arvioitava sekä työskentelyä että oppimisen tavoitteita)*?
* Miten huomioit ops:n *monialaisia oppimiskokonaisuuksia/aihekokonaisuuksia* ja harjoitteluoppilaitoksesi *painopistealueita* (esim. vuositeemat) jaksollasi?
* Anna suunnitelmasi ohjaajallesi jakson alkaessa.

**Jakson jokaiselle tunnille** laaditaanlisäksi **tuntisuunnitelma**. Tähän ei ole yhteistä mallilomaketta – voit käyttää omaa luovuuttasi. Pyri kaikissa suunnitelmissasi konkreettisuuteen.

**Syventävä ohjattu harjoittelu OPEA525 LOMAKE 2**

|  |
| --- |
| **Itseä koskeva lähtötilanneanalyysi** |
| **Opiskelija:** |

1. Yksilöidyt ammatilliset ***vahvuutesi***. Käytä apunasi Ohjatun perusharjoittelun (OPEA515) lopun itsearviointia (lomake 4) sekä työstettyä opetusfilosofiaasi. Ole konkreettinen ja realistinen. Pohdi ja kirjaa suunnitelmaan, kuinka hyödynnät omia vahvuuksiasi ja kuinka siirrät oman **opetusfilosofiasi** periaatteita käytäntöön.

1. Liikunnan opettajana toimimiseen liittyvät ***uudet haasteesi*** tämän jakson aikana***.***Yksilöidyt odotuksesi:

2.1. Mitä toivot oppivasi **erilaisuudesta;** erilaisten oppilaiden kohtaamisesta ja heidän erilaisten tarpeidensa huomioonottamisesta tunneillani?

 2.2. Mitä toivot erityisesti oppivasi **opettajana toimimisesta**?

 2.3. Mitä toivot erityisesti oppivasi **kasvattajana toimimisesta?**

 2.4.Mitä toivot oppivasi numeerisesta **oppilasarvioinnista?**

**Syventävä ohjattu harjoittelu (OPEA525) LOMAKE 3**

|  |
| --- |
| **Oppilaita koskeva kokoava analyysi harjoittelun päättyessä**  |
| Opiskelija: |
| Opetusryhmä: |

Pohdi seuraavia asioita noin kahden tekstisivun laajuisesti:

* 1. Arvioi mahdollisimman konkreettisesti ja yksilöidysti opetusryhmällesi asettamiesi oppimis- ja kasvatustavoitteiden toteutumista. Mitkä jaksolle asettamasi tavoitteet toteutuivat? Mitä oppilaat oppivat ja mitä mahdollisesti eivät? Miksi?
	2. Kirjaa tuntitilanteiden aikana *opetusryhmää ja oppilaita koskevia oppilaskohtaisia havaintoja* (asettamiesi tavoitteiden suunnassa). Esitä näiden perusteella lyhyt, perusteltu esitys, *mistä ja miten ko. ryhmän kanssa olisi mielestäsi perusteltua jatkaa* opettamillasi sisältöalueilla ja mitä kasvatuksellisia asioita sinun mielestäsi tulisi erityisesti korostaa tämän ryhmän suhteen.
	3. Anna noin 15 oppilaallesi **numeerinen arviointi** niiden ohjeiden mukaisesti, mitkä olet saanut ohjaajaltasi. Liitä tekemäsi oppilaita koskeva **numeerinen arviointi** analyysisi liitteeksi **arviointikriteereineen.**

**Syventävä ohjattu harjoittelu (OPEA525) LOMAKE 4**

|  |
| --- |
| **Itseä koskeva kokoava analyysi jakson päättyessä** |
| Opiskelija: |

Pohdi seuraavia asioita 1-3 tekstisivun laajuisesti:

1. Pohdi, mitä uutta mielestäsi opit itsestäsi opettajana, kasvattajana ja arvioijana tämän jakson aikana (suhteessa lähtötilanteeseen ja aiempiin opetus- ja harjoittelukokemuksiisi).
2. Yksilöi, mitkä olivat jakson aikana merkittävimmät *myönteiset pedagogiset oppimiskokemuksesi* ja miksi ne muodostuivat merkittäviksi?
3. Yksilöi, missä opetus- ja kasvatuskysymyksissä koit jakson aikana *eniten epävarmuutta* ja miksi?
4. Konkretisoi, mitkä omaan opettajuuteesi ja opetusfilosofiaasi liittyvät asiat koet keskeisimmiksi jatkohaasteiksesi *työelämään siirtymisvaiheessasi?*

**Liikunnan syventävä ohjattu harjoittelu, OPEA525, 5op/7op LOMAKE 5**

|  |
| --- |
| **Koonti opetuksen seurannoista ja muista tehtävistä. Ohjaaja tarkastaa ja allekirjoittaa lomakkeen jakson koontikeskustelun yhteydessä – edellyttäen, että kaikki osiot on tehty. Säilytä allekirjoitettu lomake itselläsi oikeusturvasyistä.** |
| Opiskelijan nimi: |

Pidettävien harjoitustuntien määrä **12 x 75 - 90 min (16 x 45 min)**

**5a. Ryhmäkuuntelut ja vieraan aineen kuuntelu**

|  |  |
| --- | --- |
|  | Pvm ja klo |
| * + - 1. Vuorovaikutus ja oppimisen ilo
 |  |
| * + - 1. Vieraan aineen kuuntelu, toteutettu jo syksyllä/keväällä
 |  |

**5b. Opintopiirityöskentely (5op)**

|  |  |
| --- | --- |
|  Tehtävä |  Suoritettu |
| pvm | klo |
| 1. Arviointi perusopetuksessa ja lukiossa (Pia Välimaa)
 |  |  |
| 1. Numeerinen arviointi noin 15 oppilaalle (ohjaava opettaja)
 |  |  |
| 1. Liikunnanopettajan työnkuva, palkkaus ja verotus (Sami Myllymäki)
 |  |  |
| 1. Opettaja työnhakijana (Mira Moilanen)
 |  |  |
| 1. Syksyn muistilista (Inka Hyttinen)
 |  |  |
| 1. Open house (Sami Myllymäki)
 |  |  |
| 1. Lukujärjestyksestä Jaksosuunnitelmaan (Norssin ryhmät ohjaajittain)
 |  |  |
| + Kodin ja koulun yhteistyö: Henkilökohtainen Wilma-merkintä jokaiselle opetusryhmäsi oppilaalle (OPEA515 tai OPEA525 aikana) |  |  |

**5c. Opintopiirityöskentely (7op)**

|  |  |  |
| --- | --- | --- |
| 1. Vieraaseen sisältöön tutustuminen (ohjaava opettaja)
 |  |  |
| 1. Etätuntisuunnitelma (ohjaava opettaja)
 |  |  |

OPEA525 liikunnan opetuksia, opetuksen seurantoja ja muita tehtäviä koskeva **ohjaajan hyväksymismerkintä**

Päiväys \_\_\_\_\_\_. \_\_\_\_\_\_. 20\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Opiskelija säilyttää allekirjoitetun lomakkeen itsellään. Ohjaaja lähettää hyväksymistä koskevan tiedon Jouni Koposelle, joka vie suoritusmerkinnät opintorekisteriin.)